El paper del porter, a debat a 'Canya roig-i-negra!' | Reusdigital.cat diari de Reus. Notícies i actualitat del Camp de Tarragona
El paper del porter, a debat a 'Canya roig-i-negra!'
Edgar Badia, Josep Maria Beltran i Vicenç Amigó seran aquest dimecres a la tertúlia, que tindrà lloc al Bar Toribio de Reus
'Canya roig-i-negra' és una tertúlia mensual i itinerant que aborda l'actualitat del CF Reus
Un dels tòpics del futbol assegura que els porters estan fets d'una pasta especial. És una de les posicions clau de l'equip, que pot donar punts amb les seves intervencions i que és al punt de mira dels crítics quan falla. Aquesta i altres qüestions seran tractades a la propera edició de 'Canya roig-i-negra!', l'espai de tertúlia del CF Reus que de manera mensual coorganitzen Reusdigital.cat i LANOVA Ràdio amb el suport del club i que en aquesta ocasió tindrà lloc aquest proper dimecres, 22 de març, a dos quarts de 8 de la tarda, al Bar Toribio de la plaça Abat Oliba de Reus. Aquesta serà la cinquena edició del programa.
Podeu recuperar les anteriors edicions de 'Canya roig-i-negra!' en aquest enllaç.
Vicenç Amigó
Reusenc 21 de Març de 2017
Esports i porters
No sols els porters de futbol són així, en tots els esports els porters són especials i estan a l'ull de tothom. Si paren les pilotes, ningú diu res; en cas contrari, tot són crítiques.